CELEX: 62018CN0612
Language: el
Date: 2018-09-25 00:00:00
Title: Υπόθεση C-612/18 P: Αναίρεση που άσκησε στις 25 Σεπτεμβρίου 2018 η ClientEarth κατά της αποφάσεως που εξέδωσε το Γενικό Δικαστήριο (όγδοο τμήμα) στις 11 Ιουλίου 2018 στην υπόθεση T-644/16, ClientEarth κατά Επιτροπής

11.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/23
            
         
      Αναίρεση που άσκησε στις 25 Σεπτεμβρίου 2018 η ClientEarth κατά της αποφάσεως που εξέδωσε το Γενικό Δικαστήριο (όγδοο τμήμα) στις 11 Ιουλίου 2018 στην υπόθεση T-644/16, ClientEarth κατά Επιτροπής
      (Υπόθεση C-612/18 P)
      (2019/C 93/33)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: ClientEarth (εκπρόσωποι: O. W. Brouwer, advocaat, N. Frey, Solicitor, E. N. M. Raedts, advocaat)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της 11ης Ιουλίου 2018 στην υπόθεση T-644/16 (στο εξής: αναιρεσιβαλλόμενη απόφαση) και να αναπέμψει την υπόθεση ενώπιον του Γενικού Δικαστηρίου για εκ νέου κρίση·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      Πρώτος λόγος αναιρέσεως: πλάνη περί το δίκαιο και διαδικαστικές πλημμέλειες της αναιρεσιβαλλόμενης απόφασης ως προς τον ισχυρισμό ότι η γνωστοποίηση των εγγράφων δεν μπορεί να αποδυναμώσει τη διαπραγματευτική θέση της Επιτροπής (αναιρεσιβαλλόμενη απόφαση, σκέψεις 34-51), διά:
      
                  —
               
               
                  της διευρύνσεως της εξαιρέσεως επί υλικού το οποίο δεν συνδέεται συγκεκριμένα με ορισμένη σχεδιαζόμενη διεθνή συμφωνία·
               
            
                  —
               
               
                  της εφαρμογής της εξαιρέσεως των διεθνών σχέσεων χωρίς την απαίτηση για ειδική αιτιολογία ως προς το πώς η γνωστοποίηση θα μπορούσε να θίξει συγκεκριμένα και ουσιαστικά τις διεθνείς σχέσεις·
               
            
                  —
               
               
                  της υποκαταστάσεως της αιτιολογίας σχετικά με τη νομική ανάλυση η οποία περιέχεται στα ζητηθέντα έγγραφα· και
               
            
                  —
               
               
                  της παραμορφώσεως αποδεικτικών στοιχείων σχετικά με το στάδιο των διαπραγματεύσεων κατά τον χρόνο της αναιρεσιβαλλόμενης αποφάσεως.
               
            Δεύτερος λόγος αναιρέσεως: πλάνη περί το δίκαιο στην αναιρεσιβαλλόμενη απόφαση ως προς τον ισχυρισμό ότι δεν θίγονται οι στρατηγικοί στόχοι της Ευρωπαϊκής Ένωσης (αναιρεσιβαλλόμενη απόφαση, σκέψεις 52-53).
      Τρίτος λόγος αναιρέσεως: διαδικαστικές πλημμέλειες και πλάνη περί το δίκαιο στην αναιρεσιβαλλόμενη απόφαση ως προς τον ισχυρισμό ότι η γνωστοποίηση των ζητηθέντων εγγράφων μάλλον προάγει παρά θίγει το δημόσιο συμφέρον όσον αφορά τις διεθνείς σχέσεις (αναιρεσιβαλλόμενη απόφαση, σκέψεις 54-58).
      Τέταρτος λόγος αναιρέσεως: πλάνη περί το δίκαιο και πλημμέλεια της διαδικασίας στην αναιρεσιβαλλόμενη απόφαση ως προς τον ισχυρισμό ότι η μη γνωστοποίηση για όσο διάστημα υπάρχουν «διαπραγματεύσεις εν εξελίξει» ουσιαστικά συνεπάγεται τη μη γνωστοποίηση επ’ αόριστον (αναιρεσιβαλλόμενη απόφαση, σκέψεις 59-67).
      Πέμπτος λόγος αναιρέσεως: διαστρέβλωση των ισχυρισμών που προβλήθηκαν ενώπιον του Γενικού Δικαστηρίου στην αναιρεσιβαλλόμενη απόφαση σχετικά με το επιχείρημα της Επιτροπής ότι ο κανονισμός δεν επιτρέπει τη γνωστοποίηση εγγράφων «εφόσον η θέση του Δικαστηρίου δεν έχει γίνει γνωστή» (αναιρεσιβαλλόμενη απόφαση, σκέψεις 68-69).
      Έκτος λόγος αναιρέσεως: διαδικαστικές πλημμέλειες στην αναιρεσιβαλλόμενη απόφαση σχετικά με το έβδομο επιχείρημα ότι η γνωστοποίηση δεν μπορεί να εξαρτάται από ισοδύναμες υποχρεώσεις διαφάνειας των εμπορικών εταίρων (αναιρεσιβαλλόμενη απόφαση, σκέψεις 72-74).
      Έκτος λόγος αναιρέσεως: πλάνη περί το δίκαιο διά της παραβιάσεως του άρθρου 4, παράγραφος 6, του κανονισμού 1049/2001 (1) κατά την εκτίμηση της μερικής προσβάσεως (αναιρεσιβαλλόμενη απόφαση, σκέψεις 79-90).
      
         (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43).